Tchapele Fichbaxh

Li Tchapele Fichbaxh (/ʧa.'pɛl fiʃ.'baχ/)Li scrijha xh riprezinte on prononçaedje axh-låté, come on l' dit e ç' payis la (racsegne da Manfred Lejoly a Uzeu:Lucyin, 2021). (sicrît oficirmint, FischbachNo d' famile foirt sipårdou e l' Grande Dutcheye), c' est ene tchapele metowe a ene pixheye del Barake Mitchî, e plin mitan del Fagne.

 Djeyografeye 
Elle est sol comene do Grand Måmdiy, mins djusse a kékes metes del comene do Grand Djalhé (la k' est l' Barake Mitchî).

Elle est metowe so l' teritwere di l' ancyin ptit ban d' Bévurcé, mins kécfeye sol pårteye del Fagne k' esteut reziervêye ås djins do viyaedje di Xhofrai.Elle a stî rindjeye på Buro des Monumints classés so l' ancyin ptit ban d' Xhofrai (ki n' a måy egzisté) ey e hamtea di Hèrbôfaye (k' est djusse on no d' plaece, e l' comene di Bévurcé).

 Istwere 
Li 21 d' awousse 1827, Henri Fischbach (come i sene lu-minme), on notåbe di Måmdiy (Prûsse), né-natif di Ståvleu, sicrît å mayeur di Djalhé (adon ezès Bas Payis, li futeure Beldjike estant dizo l' redjime holandès), po poleur mete ene cloke al Barake Mitchî, ki dmorreut «Prôpieté del Fagne». Li 27 d' awousse, li mayeur respond ki l' consey est d' acoird. Li cloke arive don, ey elle aléve dedja e moes d' nôvimbe. Ele sounéve a nonne et al fén d' l' ovraedje po houkî les djins ki s' årént yeu pierdou e l' Fagne. Li 17 di nôvimbe, Hinri Fichbaxh ricrît å mayeur tot lyi dmandant k' on mete on «live d' ôr» al Barake Mitchî po k' les djins schapés î scrijhexhe leu no.«La Baraque Michel et la Haute-Ardenne» on live da Albert Bonjean, parexhou a 1926.

Li tchapele leye-minme est basteye e 1830 et 1831 (sol teritwere prûsyin). On î apoirta l' cloke, ey on î esprindeut ene loumire dins l' veulire metowe al copete del grande tchambe.

E 1836, Henri Toussaint-Fischbach riçût ene medaye d' ôr bedje po cisse boune ouve la k' a ddja schapé 93 djins. C' est Marie-Josèphe Schmidz k' a souné l' cloke et aloumé l' loumire di 1827 a 1836, et aveur li minme riscompinse.Albert Bonjean, come cial ådzeu.

Li tchapele a stî rassonrêye e 2011, tot divnant monumint classé.

 Sourdants et pî-notes 

Categoreye:Waerantis monumints
Category:Walonreye måmdiyinne
Categoreye:Rilomés bastimints